b'\n_START_ARTICLE_\nMarc Wilmots\n_START_SECTION_\nKerjaya kelab\n_START_PARAGRAPH_\nDalam kerjaya kelabnya pada 1987, Wilmots bermain untuk Sint-Truiden, Mechelen, Standard Li\xc3\xa8ge, Schalke 04 dan Bordeaux. Di Schalke, beliau membantu kelabnya untuk melangkah ke Perlawanan Akhir Piala UEFA 1997 menentang Inter Milan. Pada perlawanan pertama, Schalke menang 1-0 hasil jaringan Wilmots pada minit ke-70 namun pada perlawanan kedua, Inter Milan membalas dengan keputusan 1-0 di mana keputusan agregat 1-1 dan terpaksa ke penentuan tendangan penalti. Wilmots menyudahkan gol kemenangan untuk Schalke apabila Schalke menang dalam sepakan penalti 4-1. Ketika bersama Schalke, penyokong memberikan gelaran pada Wilmots iaitu "Das Kampfschwein" yang bermaksud "The Warpig" dalam bahasa Inggeris. Di Belgium, beliau terkenal dengan nama Bull Dongelberg, merujuk kepada tempat lahirnya.\n_START_SECTION_\nKerjaya antarabangsa\n_START_PARAGRAPH_\nUntuk pasukan kebangsaan Belgium, Wilmots menjaringkan 28 gol dalam 70 kaps di mana debut beliau pada Mei 1990. Beliau telah ke pentas Piala Dunia sebanyak tiga kali iaitu pada 1990, 1994, 1998, 2002 menjadikan beliau sebagai pemain Belgium dengan penjaring terbanyak di Piala Dunia. Beliau sebenarnya menjaringkan gol dalam Piala Dunia 2002 pada peringkat 16 kelayakan menentang Brazil namun tidak disahkan oleh pengadil Peter Prendergast pada separuh masa pertama. Namun pengadil tersebut meminta maaf kepada beliau akibat perbuatan pengadil itu tadi._NEWLINE_Wilmots juga bermain di Euro 2000, di mana Belgium menjadi tuan rumah bersama Belanda.\n_START_SECTION_\nKerjaya pengurus\n_START_PARAGRAPH_\nWilmots menjadi pengurus bola sepak pada musim panas 2004 untuk Sint-Truidense tetapi dilucutkan pada Februari 2005. Pada tahun 2009 sehingga 2012, beliau menjadi pengurus asisten untuk pasukan kebangsaan Belgium di bawah Dick Advocaat dan kemudian Georges Leekens. Pada 15 Mei 2012, berikutan Leekens berundur, Wilmots menjadi pengurus Belgium yang baharu sehingga Jun 2014._NEWLINE_Pada 11 Oktober 2013, Wilmots berjaya membawa skuad Belgium ke Piala Dunia FIFA 2014 di Brazil. Wilmots berjaya membawa skuadnya ke suku akhir sebelum tumpas kepada Argentina 0-1.'